                                                                                                                               Anexă la 

                                                                                                                     HCL nr. 68/27.04.2021
STUDIU DE OPORTUNITATE

privind concesionarea prin licitație publica a unui teren, situat în orașul Deta, str. Calea Opatiței, 4\B, proprietatea privata a orașului Deta, în vederea realizării de investiții conform PUG.
CAP. I. OBIECTUL CONCESIUNII 1.1. Terenul care face obiectul concesiunii în suprafața de 3582  mp, este proprietatea privata a Orașului Deta situat în intravilanul  orașului Deta, Calea Opatiței nr.4B in apropierea centurii de ocolire a orașului Deta înscris în CF 402766 cu nr.top.402766. Terenul este amplasat în partea de est a orașului Deta amplasat într-o zonă care conform PUG   face parte din UTR-ul IS - zona instituții publice, comerț, servicii.
UTILIZARI ADMISE.

IS - se admit funcțiuni de interes general;

- sedii de companii si firme în construcții specializate pentru birouri;

- servicii autonome avansate (manageriale, tehnice si profesionale);

- servicii pentru cercetare-dezvoltare;

- servicii de formare - informare;

- activități asociative diverse;

- servicii profesionale, colective si personale, servicii specializate pentru comerț si pentru

funcționarea zonei centrale, pentru întreținere și grupuri sanitare;

- mici unități productive manufacturiere și de depozitare mic-gros legate de funcționarea zonei centrale.

- UTILIZARI INTERZISE

IS - sunt interzise următoarele tipuri de activități și de lucrări:

- activități productive poluante, cu risc tehnologic sau incomode prin traficul generat;

- depozitare en-gros;

- depozitarea pentru vânzare a unor cantități mari de substanțe inflamabile sau toxice;

- depozitări de materiale refolosibile;

- stații de întreținere auto;

- spălătorii chimice;

- platforme de precolectare a deșeurilor urbane;

- lucrări de terasament de natura sa afecteze amenajările din spațiile publice și construcțiile de pe parcelele adiacente;

- orice lucrări de terasament care pot sa provoace scurgerea apelor pe parcelele vecine sau

care împiedica evacuarea si colectarea apelor meteorice;

- este interzisa acoperirea noilor construcții cu terase, se va păstra specificul zonei (patru ape);
Se vor detalia prin proiect tehnic verificat de un expert tehnic abilitat proiectele noilor instalații, alimentare cu apa si  modul de evacuare al apelor uzate. 
       Terenul supus concesiunii este situat în partea de est a orașului Deta cu  acces din str. Calea Opatiței.

       Suprafața terenului concesionat este de 3.582 mp. După licitaţie adjudecătorul va încheia cu Oraşul Deta contractul de concesiune în termen de 20 de zile de la data adjudecării şi va solicita emiterea autorizaţiei de construire în conformitate cu Legea nr.50/1991 cu modificările si completările ulterioare şi va începe construcţia în termen de cel mult 1 an de la data obţinerii actului de concesiune al terenului.

        Concesionarul va realiza lucrările obiectivului de investiţie pe terenul concesionat, respectiv servicii nepoluante, conform Planului de Urbanism General al Oraşului Deta şi a Regulamentului de urbanism aprobat.
Cap. II. MOTIVATIA CONCESIUNII 

Motivele de ordin tehnic, economic, financiar, social şi de mediu: 

Inițiativa concesionării are la bază avizul de principiu dat de consiliul local al orașului Deta în ședința din data de 15.04.2021 solicitat de către persoană fizică în baza Planului de afaceri pentru construirea obiectivului spălătorie auto ecologică cu fise, utilizarea amplasamentului la potențialul maxim atât din punct de vedere al concedentului Consiliul Local Deta, cât şi al concesionarului. Concesionarul va întocmi PUD prin care se definesc elementele urbanistice ce vor sta la baza întocmirii documentației pentru obținerea autorizației de construire a obiectivelor ce urmează a se amplasa în zona studiată, în vederea avizării acestora în Consiliul Local: - dimensiunile, funcțiunile și aspectul arhitectural al obiectivelor - rezolvarea circulației, accese, parcaje - integrarea și armonizarea cu construcțiile existente - echiparea edilitară. Obiectivul documentației constă în :

 -stabilirea modului de amplasare a construcțiilor pe teren;

 -stabilirea regimului de înălțime a construcțiilor și a gradului de ocupare a terenului. 

Motivele de ordin tehnic, economic, financiar, social și de mediu care justifică concesionarea terenului , sunt:

a) –Date tehnice: Terenul face parte din intravilanul localității, utilizarea conform PUG Oraș Deta este ,, zona instituții publice, comerț, servicii" 

    - Utilități: La limita proprietății terenului există următoarele dotări edilitare și urbane:

 - rețea de energie electrică, 

-  rețea de canalizare , 

-  rețea de alimentare cu apă 

-  rețea telefonie – fibra optică

-  acces din strada Calea Opatiței

     Terenul ce urmează a fi concesionat nu este racordat la utilitățile existente în zonă , nu este împrejmuit. Toate utilităţile necesare se vor realiza integral de către investitor ceea ce va duce la atragerea investiții noi în zonă
      Terenul se pretează pentru dezvoltarea de activități de prestări servicii dedicate comunității locale și comunităților din zonele limitrofe. 

   b). Motive de ordin economic:

- concesionarul va achita autorităţii concedente, în contravaloarea obiectivului concesionat, o redevenţă stabilită prin hotărâre a Consiliului local;

 - concesionarul va suporta pe toată perioada concesiunii contravaloarea redevenței care reprezintă sarcina fiscală a concesionarilor, 

 - atragerea la bugetul oraşului Deta de fonduri suplimentare rezultate în urma administrării optime de specialitate conform redevenței lunare prevăzute în contractul de concesiune;

 - creșterea valorii financiare colectate la bugetul local.

-  concesionarea trece întreaga responsabilitate pentru modul de gestionare a terenului concesionat, în sarcina concesionarului (inclusiv cele de mediu).

-  crearea de locuri de muncă, apropierea de locul de muncă;
 - beneficii pentru:

 - administraţia locală prin plata redevenței aferente, 
- furnizorii de utilităţi prin extinderea reţelelor şi mărirea numărului de consumatori;

-  concesionarul va acoperi în întregime costurile ridicate de întreţinerea şi exploatarea terenului concesionat 
2.3. Motivele de ordin social: Beneficiile aduse direct şi indirect:

 - asigurarea unor condiţii de muncă generoase având toate dotările necesare la standarde înalte;

 - asigurarea unei concurenţe benefice pe piaţa aferentă categoriei de investiții;
 - dezvoltarea unei activități ecologice; 

-  crearea unui climat cu un impact pozitiv și condiții civilizate asupra comunității. 

2.4.Motivaţia pentru componența de mediu: 

- concesionarul va avea obligaţia, prin contractul de concesiune, să respecte toată legislaţia în vigoare pe probleme de mediu astfel încât impactul cu mediul înconjurător să fie la limita minima. Contractul de concesiune transferă responsabilitatea viitorului concesionar cu privire la respectarea clauzelor de protecţia mediului, printre care unele dintre cele mai importante sunt:

 - luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei;

 - gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare
Toate utilităţile necesare se vor realiza integral de către investitor ceea ce va atragerea investiții noi în zonă; 
Având în vedere cele prezentate, considerăm că prin rezolvarea coroborată a problemelor urbanistice, edilitare rutiere şi a problemelor legate de mediu, activitatea de spălătorie auto ecologică cu fise şi funcţiunile complementare se integrează în zonă şi că investiţia care se doreşte este oportună dezvoltării zonei.
Cap. III. PROCEDURA ATRIBUIRII CONTRACTULUI DE CONCESIUNE 

3.1. Procedura utilizată pentru atribuirea contractului de concesiune și justificarea alegerii procedurii: concesiune prin licitație publica conform art. 303 alin. (1), art. 309 alin. (6) art. 312 alin. (1) din O.U.G 57/2019  privind Codul administrativ.
Cap. IV. ELEMENTE DE PREŢ

 4.1. REDEVENȚA DE PORNIRE LA LICITAREA CONCESIONĂRII  BUNULUI CONFORM  H.C.L.  ESTE: 1,80 lei/mp/lună fără TVA                               
Cap. V. DURATA CONCESIUNII 
5.1. Terenul supus licitaţiei publice se concesionează pe durata de 25 de ani, dar nu mai mult de 49 ani..

Cap. VI. TERMENUL PREVIZIBIL PENTRU REALIZAREA PROCEDURII DE  CONCESINARE: 3 luni 

5.2.Avizul Administrației Naționale a Rezervelor de stat și Probleme Speciale nr.2037/PS/18.08.2020.

